Arxius de Salut - Equilibra't\nEquilibra't / Salut\nMés de la meitat de la població mundial presenta nivells baixos de vitamina D i Catalunya, tot i ser un país amb un gran nombre d’hores de sol a l’any, no n’és una excepció.\nEls raigs solars UVB permeten transformar un compost de la pell, l’anomenat dehidrocolesterol, en la vitamina activa que actuarà a l’organisme.\nLa quantitat de vitamina D que produeix el nostre cos depèn de molts factors, com l’estació on ens trobem, la latitud, el moment del dia i la pigmentació de la pell. Segons el teu lloc de residència o el teu estil de vida, la producció de vitamina D pot disminuir, tot desapareixent gairebé per complert a l’hivern.\nL’ús de protector solar ha generat algunes controvèrsies en els darrers temps. Si bé la protecció solar és fonamental per prevenir el càncer de pell, van començar a circular informacions controvertides sobre danys col·laterals del seu ús. Encara que és molt important fer-lo servir quan ens exposem al sol, també disminueix la producció de vitamina D.\nUna investigació publicada el 2017 pel Journal of The American Osteopatic Association va assenyalar que l’ús de protectors solars afecta la síntesi correcta de la vitamina D. Segons l’estudi, l’ús de protectors hauria d’evitar-se durant 30 minuts almenys dues vegades a la setmana, malgrat que les recomanacions actuals desaconsellen exposar-se al sol entre les 12 i les 16hs.\nTambé anomenada calciferol, la vitamina D és una de les vitamines liposolubles imprescindibles per a la formació normal dels ossos i de les dents i per a l’absorció del calci a nivell intestinal.\nLa deficiència de vitamina D pot causar osteoporosi i raquitisme.\nEs pot obtenir la vitamina D de dues maneres:\nMitjançant l’exposició dels raigs solars (UV).\nA través del consum d’aliments rics en aquesta vitamina, com ara la llet i els ous.\nUna de les funcions principals de la vitamina D és ajudar el cos a absorbir el calci, un dels minerals essencials per a la formació dels ossos.\nLa vitamina D també exerceix un paper indispensable en el manteniment dels òrgans. Algunes de les funcions en les què intervé són:\nRegulació dels nivells de calci i fòsfor a la sang.\nPromou l’absorció intestinal de fòsfor i de calci a partir dels aliments i la reabsorció de calci a nivell renal.\nParticipa en el desenvolupament de l’esquelet mitjançant la contribució de la formació i la mineralització òssia.\nIntervé en els processos del sistema immunològic.\nPodria tenir propietats antitumorals.\nQuè passa quan tenim deficiència de vitamina D?\nHi ha situacions en què no s’adquireix suficient calci amb la dieta, tot donant lloc a una deficiència de Vitamina D. Les conseqüències d’això és que augmenti el risc de desenvolupar raquitisme, en el cas dels nens, i osteoporosi, hipocalcèmia (baixes concentracions de calci en sang) i osteomalàcia (patologia que debilita els ossos) en el cas dels adults.\nA més, la deficiència també podria estar vinculada amb la disminució de la funció cognitiva i l’aparició de malalties cròniques, essent una de les més freqüents els càncer de mama, còlon, pròstata i ovaris, fatiga crònica, psoriasi, artritis reumatoide, tuberculosi, malalties cardíaques, malalties immunològiques o mentals, com ara depressió i trastorns afectius estacionals, entre d’altres.\nFinalment, la deficiència de vitamina D pot provocar que la funció muscular s’alteri i es facin diagnòstics erronis de patologies com ara la fibromiàlgia.\nQuins són els principals grups de risc?\nLes principals persones amb risc de patir deficiència són:\nMajors de 50 anys. L’habilitat de convertir els nutrients en vitamina D decreix amb l’edat. Els ronyons, per exemple, són uns dels responsables de la conversió i, a partir d’aquesta edat, no funcionen igual de bé que els de les persones més joves.\nLes persones de la tercera edat.\nEls individus que presenten obesitat poden tenir menys circulació d’aquesta vitamina.\nL’organisme produeix vitamina D amb l’exposició directa al sol (no s’obté en espais tancats a través de les finestres). Amb l’exposició durant 10 o 15 minuts tres cops per setmana se solen cobrir les necessitats del cos d’aquesta vitamina.\nLes fonts alimentàries principals on es pot trobar són:\nPeixos grassos: són la millor opció. La tonyina, el verat i el salmó contenen grans quantitats de vitamina D.\nOlis de fetge de peix, llet, ous i mantega.\nPer un altre banda, el consum excessiu de vitamina D pot ser nociu. Les concentracions massa elevades de vitamina D a la sang (superiors a 375 nmol/L o 150 ng/mL) poden causar nàusees, vòmits, debilitat muscular, confusió, dolor, pèrdua de la gana, deshidratació i càlculs renals. Les concentracions summament elevades de vitamina D poden causar insuficiència renal, arrítmies fins a la mort. Els nivells elevats de vitamina D es deuen gairebé sempre al seu consum en quantitats excessives a través de suplements dietètics. Mai no es rebrà massa vitamina D del sol perquè la pell limita la quantitat d’aquesta vitamina que pot produir.\nQuè podem fer per tenir una dosi equilibrada de vitamina D?\nPodem fer moltes coses, senzilles i barates per obtenir vitamina D de manera natural i controlada:\nEstar a l’aire lliure entre 15’-30’ al dia ja ens aporta els nivells suficients de vitamina D necessaris. Pots passejar, fer exercici o senzillament, estirar-te un ratet a llegir en una tumbona a la platja o a la teva terrassa.\nAquestes dues opcions d’adquisició de la vitamina D són recomanables perquè totes dues són imprescindibles. Com sempre, saps que tens la porta oberta per consultar-me allò que no veus clar en el teu exercici o la teva dieta. Només has de contactar amb mi a través de la web o de les xarxes socials. Aprofita l’estiu per gaudir del sol!\nSalut - 06/07/2022\nSegurament has sentit referències al cortisol com l’hormona de l’estrès. El cortisol és una hormona que es produeix a les glàndules suprarenals a la part superior de cada ronyó i actua com un neurotransmissor del nostre cervell, especialment quan enfrontem situacions difícils o d’alt grau de tensió.\nQuan els nivells de cortisol estan equilibrats, els nostres òrgans i sistemes funcionen en harmonia. No obstant això, quan aquesta hormona es manté elevada, pot derivar en una alteració endocrina coneguda com a “hipercortisolisme”, que produeix efectes molt negatius en les funcions de les cèl·lules de tot el cos.\nEn quines funcions intervé el cortisol?\nIntervé en el metabolisme dels carbohidrats, els greixos i les proteïnes. O sigui, que el teu cos “gestiona” tot allò que menges, modificant els nivells de cortisol\nRegula els nivells d’inflamació al teu cos.\nEquilibra els nivells de sucre a la sang (glucosa).\nControla el teu cicle de son i vigília.\nEleva la teva energia.\nAjuda a equilibrar la sal i l’aigua del cos.\nContribueix a la memòria i a la concentració.\nUn excés de cortisol pot alterar totes les funcions anteriors. Quan l’estrès es converteix en crònic, els nivells de cortisol es mantenen sempre alts, fet que equival a dir que el nostre cos està en un estat constant de lluita o baralla interna i tots els sistemes, indispensables per a la supervivència, no funcionen com haurien de fer-ho.\nQuins òrgans i sistemes tenen afectacions d’aquest augment crònic de cortisol?\nSistema immunològic o sistema de defenses. A més nivell de cortisol, les defenses baixen, fet que pot derivar en malalties respiratòries, al·lèrgies, malalties autoimmunes com el Lupus, entre d’altres.\nSistema gastrointestinal. La digestió i l’absorció dels aliments s’alteren quan hi ha massa cortisol a la sang. Es produeix indigestió, irritació i inflamació de la mucosa intestinal i això podria ocasionar úlceres, síndrome de còlon irritable i colitis.\nSistema cardiovascular. L’excés de cortisol augmenta la pressió arterial. En conseqüència, poden presentar-se malalties cròniques del cor, infarts i problemes cardíacs i vasculars.\nCervell. Quan els nivells de cortisol pugen es fa difícil agafar el son i més encara aconseguir un son profund. Es produeix un cicle viciós que deriva en un declivi mental, falta de memòria i de concentració.\nSistema metabòlic. L’estrès és una de les causes del sobrepès. Els alts nivells de cortisol en sang i dins de les cèl·lules, ocasionen retenció de greix, sobretot a l’àrea de l’abdomen, i retenció de líquid. El desequilibri de sucre a la sang crea un mecanisme que podria augmentar el risc de diabetis tipus 2.\nSistema reproductor. El cortisol elevat podria ocasionar disfunció erèctil, així com la interrupció del cicle ovulatori i el cicle menstrual. Les hormones sexuals es produeixen a les mateixes glàndules que el cortisol, per la qual cosa l’excés pot dificultar la producció d’aquestes hormones sexuals i provocar infertilitat.\nL’òrgan més gran del cos: la pell. Tot allò que succeeix dins del nostre cos, es reflecteix fora, així que la pell també se’n ressent i es produeix un envelliment prematur de les cèl·lules, pell opaca o greix, sequedat, descamació, problemes dermatològics com herpes, psoriasi o acne, fins i tot a l’edat madura.\nEn resum, a tots els nivells d’òrgans i sistemes el cortisol alt, provocat per l’estrès continu, també podria ocasionar el síndrome de fatiga crònica, trastorns de la tiroides, demència, depressió i moltes altres afeccions.\nQuè podem fer per afavorir un equilibri d’aquesta hormona?\nCrea un estil de vida per contrarestar els efectes de l’estrès\nMenja millor: una alimentació equilibrada estabilitza els nivells de sucre en sang i ajuda a disminuir els efectes del cortisol alt.\nRealitza algun tipus d’activitat física: no només contrarestaràs els efectes negatius del cortisol, sinó que també redueixes el greix corporal, millores el sistema immunològic, oxigenes la pell i et sentiràs molt millor!\nPractica meditació amb control de la respiració: dirigeix la teva ment cap a pensaments positius. Veuràs que les teves rutines de son milloraran.\nCuida la teva salut mental: dedica’t temps per a tu, les teves aficions, amistats, família… allò que et faci feliç!\nCuida el present per tenir un millor futur, prioritza la teva salut. Hi ha moltes coses que podem fer per nosaltres mateixos per revertir el camí de l’estrès permanent. El cos humà té la capacitat de l’autocuració. La idea és millorar la salut, sentir-te bé i augmentar la longevitat.\nDepèn de tu i de les teves prioritats. Si tens dubtes o no saps per on començar, puc ajudar-te! Contacta amb mi!\nSalut - 05/24/2022\nQue bé retrobar-nos de nou!\nPer les que no em coneixeu soc la Marta Bassols maquilladora i perruquera\nprofessional, la resta ja sabeu de mi, ens hem trobat anteriorment en aquest blog del que estic tant contenta de participar.\nVenim de l’estiu i la pell ha estat molt més exposada al sol, l’exterior, canvis de temperatura degut als aires acondicionats i si has tingut sort ha tocat l’aigua de mar, segurament has mantingut una dieta fresca, però no del tot equilibrada. A les vacances ja se sap, tot això i molt més, afecta a la teva pell i concretament al teu cutis.\nPer això avui vull parlar de la importància de tenir una bona prescriptora, una bona professional que t’ajudi, t’acompanyi i sobre tot sàpiga llegir-te a tu i a la teva pell a l’hora de aconsellar-te una crema, però no qualsevol crema, sinó la TEVA crema…\nPosa una professional a la teva vida!\nNo ens enganyem, visc en una professió massificada i desprofessionalitzada en molts casos, ja que es suposa que tothom et pot vendre una crema…\nDoncs si és així de fàcil com és que tothom ha tingut alguna experiència frustrada amb algun producte cosmètic? Ah, sí!!! perquè sempre la culpa és del producte…\nBé doncs discrepo, no senyores, no sempre la culpa és del producte, de fet la majoria de cops el producte no en te la culpa i com diu una amiga meva, la culpa no la vol ningú que és molt lletja…\nSi realment tens la sort de tenir una professional davant:\nSabrà llegir les teves necessitats i les de la teva pell.\nEt mirarà als ulls, observarà la teva dermis, parlarà amb tu per poder donar-te el que millor s’adapti a les teves necessitats.\nSabrà escoltar en quin moment vital et trobes.\nTreballarà amb productes de qualitat, els coneixerà i sabrà les seves virtuts i limitacions, la seva experiència serà bàsica per tal de detectar certs matisos imperceptibles per altres “professionals” i sobre tot, sabrà que no te la veritat absoluta però sí la certesa de la honestedat.\nOi que no és el mateix el cafè servit amb un somriure, amb agilitat i complicitat que un cafè deixat anar al d’amunt la taula del bar sense que et mirin als ulls? El cafè és el mateix, però la professionalitat no, pos eso…\nLa cosmètica no és dolenta s’ha de saber escollir\nAra pregunta’t quants cops comprant una crema cosmètica t’han mirat, preguntat i respost els teus dubtes més enllà de pell mixta o seca i la frase de: agafa aquesta que la venc molt bé… La coca cola també es ven molt bé…\nI ara que probablement t’acabo de crear certa curiositat, una necessitat o si més no el dubte de si tens el producte correcte et dic que estàs de sort, ja que em tens a la teva disposició.\nTinc 43 anys i porto des de els 17anys estudiant el cutis, tractant pells, maquillant i observant els efectes que fan els productes un cop els apliquem.\nMai he sigut una persona de casar-me en una sola casa de cosmètics, però sí que treballo amb les cases que em donen un ventall ampli per cobrir el màxim de casuístiques possibles i obtenir un resultat positiu tant per la teva pell com per el medi ambient i que la nostre petjada mediambiental sigui el més lleugera possible per el nostre planeta.\nRingana, la meva marca de capçalera\nPer això en aquests moments treballo amb Ringana una casa de cosmètica ecològica, fresca, vegana i que tots els seus components són 100% principis actius, és ben cert que no conté perfums, ni additius, ni conservants, tampoc microplàstics ni cap component químic…\nTé bona pinta oi? La vols provar? Vols saber-ne més? Doncs contacte amb mi, quedarem, farem un bon estudi de la teva pell i podràs provar tots els productes dels 4 passos Ringana i notar els seus beneficis a la teva pell. El millor de tot és que pots venir amb amigues, no te cost algun i en 1 hora notaràs el canvi de tenir al teu abast una professional.\nSalut - 10/05/2021\nArriba el final de l’estiu! Però la bona notícia és que no tot són desavantatges. A nivell de salut ens beneficia molt tenir horaris més estables, rutines alimentàries més fàcils de portar, menys temptacions i excessos i més temps per dedicar-nos a nosaltres mateixos. Una bona pràctica per facilitar la transició a la tardor i “netejar” les toxines de l’estiu és posar un marxa una depuració .\nMotius per posar-se a fer depuració:\nNo ens enganyem: l’estiu a sigut un “far west” pel nostre cos. Alcohol, menjars pesats, canvis d’horaris, llargues exposicions al sol, excés o falta d’exercici… En un estiu em fet el que no hem fet tot l’any. Fer una bona neteja i ordenar-nos per dins i per fora ens ajudarà a tornar a la rutina. Com?\nPromovent l’eliminació de toxines de l’organisme.\nPermeten que l’energia invertida en la digestió s’apliqui a altres efectes com reparació, regeneració i la mateixa depuració.\nAjudant a que especialment el fetge recuperi el seu potencial d’eliminació revertint en més energia, bon humor, claredat mental, etc.\nSent un punt de partida en nous hàbits alimentaris\nCom podem fer una depuració?\nSi hem decidit fer una depuració us deixo algunes pautes a nivell general que us poden servir, i davant de qualsevol dubte sempre és millor buscar solucions particulars amb un bon professional.\nEliminar de la nostra dieta els següents aliments: productes processats, làctics, sucre, blat, colorants, conservants, cafè i alcohol.\nIncrementar la ingesta d’aliments amb alt contingut en sofre com cols, bròquil, ceba, all .. També aliments amb afinitat hepàtica com la carxofa i en general aliments amb gust amarg i aliments amb alt contingut en clorofil·la com les microalgues (espirulina, clorella) i la fulla verda en general.\nPerquè aprofitem al màxim la detoxificació i afavorim la funció del nostre fetge seria molt interessant combinar les pautes alimentàries amb plantes hepàtiques com el card marià, la dent de lleó, el boldo, etc. Amb vitamines del grup B com a cofactors de la depuració i també és molt recomanable l’alga clorella que ajuda molt a eliminar metalls pesats.\nUn altra opció serien els dejunis intermitents. Es tracta de fer dejuni durant 14-16 hores, és a dir que si vam sopar a les 20h alguna cosa lleugera i no tornem a ingerir res fins a les 10 del matí de l’endemà estem permetent al nostre organisme canviï al mode depuració. És una pràctica fàcil, còmoda i suportable per a la nostra rutina, que podem fer 1-2 vegades per setmana.\nUna cosa molt important en tots els casos que els hàbits que adoptem durant l’any siguin dirigits a minimitzar les toxines en lloc d’adoptar una dieta amb molts residus que després en les depuracions hauran de ser eliminades de forma massiva estressant els nostres òrgans, podent crear símptomes molestos com mal de cap, malestar general, etc. La depuració és una eina més però el poder està a adquirir uns bons hàbits diaris. Si tens dubtes o vols fer una depuració dirigida contacta amb mi!\nNutrició / Salut - 09/14/2021\nActivitat Física / Salut - 08/03/2021\nSalut - 06/29/2021\nFruita i verdura de primavera\nLa primavera és l’època de l’any en què fauna i flora es reactiven després de la letargia hivernal. Acceleren els processos vitals, el metabolisme i augmenten les funcions de desintoxicació i neteja de l’organisme. El cos s’activa per adaptar-se als canvis de temperatura, bioritmes i estil de vida i, per tant, s’afavoreixen els processos de depuració i eliminació dels excessos acumulats durant l’hivern. Durant el procés d’adaptació podem tenir sensació de fatiga i debilitat generalitzada que se sol diagnosticar com astènia primaveral. Si la patim, a més de nodrir-nos millor, és important sortir a l’aire lliure, practicar exercici físic i establir contacte social.\nVerdures de final d’hivern i principi de primavera\nLa naturalesa és sàvia i ens ofereix, durant aquesta temporada, verdures i hortalisses riques en antioxidants, vitamines i estimulants de les funcions hepaticobiliars, que faciliten el procés de posada en marxa. A més, si volem iniciar-nos en el món de l’horticultura, aquesta és la millor època per fer-ho, ja que podem obtenir fruits a principis d’estiu.\nAl principi d’aquesta estació encara pot fer una mica de fred; si és així, podrem gaudir d’algunes de les verdures més típiques de l’hivern com els últims bròquils, cols, remolatxes, coliflors, carxofes, bledes, porros i espinacs, que aniran desapareixent a mesura que arribi el bon temps.\nCap a la fi de l’hivern, trobarem les primeres faves i pèsols, que són llegums frescos, molt riques en fibra, que ajuden a iniciar el procés de reactivació i depuració de l’organisme. També comença la temporada de calçots, motiu de celebració i reunió amb amics, que se solapa durant un temps amb la temporada dels primers espàrrecs silvestres; anar a buscar espàrrecs en companyia és l’excusa perfecta per sortir a gaudir de la natura i de la pujada de les temperatures. A més, els espàrrecs prenen el relleu a les carxofes pel que fa a les propietats estimulants del fetge i al seu efecte prebiòtic i diürètic.\nCap a final de primavera apareixen, gràcies a l’augment de radiació solar i hores de llum, les primeres albergínies, carbassons, pebrots, tomàquets i patates.\nLes fruites a la primavera\nDepenent del cicle reproductiu d’alguns fruiters o del lloc en el qual es conreen, hi ha fruites que trobem durant tot l’any com el kiwi, el plàtan, la pinya, la poma i l’alvocat. Està bé continuar aprofitant aquesta disponibilitat, però, com la primavera és l’estació de les fruites delicades que duren poques setmanes, cal esprémer al màxim!\nPoc a poc, ens anirem acomiadant de cítrics d’hivern (taronges, mandarines, llimones i aranges), alhora que arriben les maduixes, riques també en vitamina C i antioxidants gràcies als seus pigments. Les podrem començar a degustar a finals d’hivern i durant gairebé tota la primavera. És molt important que aquest fruit sigui de cultiu ecològic, de temporada i proximitat.\nAl maig, apareixeran també els albercocs i les primeres nectarines, que trobarem de maig a juny, amb molt potassi i vitamina A. Quan acabi la seva temporada, començarà la dels préssecs.\nEntre maig i juny, arriben les apreciades cireres, que ens acompanyaran poc temps. Destaquem especialment el seu contingut en antioxidants, sobretot d’antocianines, que contribueixen a prevenir l’activitat negativa dels radicals lliures que donen lloc a l’envelliment de l’organisme.\nA finals de primavera també arriba la temporada dels nabius, una fruita delicada i rica en antioxidants i que ajuda a prevenir infeccions urinàries.\nRecordem també que, a la fi de l’estació, podrem trobar un avançament de les fruites típiques de l’estiu, com la síndria, el meló, figues i prunes, que encara no estaran en el seu millor moment.\nNo ens oblidem de les fruites i de les verdures de tot l’any!\nEncara que hi ha cebes i pastanagues tot l’any, ara és la seva temporada; posem-les fresques a les amanides amb les últimes escaroles, endívies, fonoll i fulles d’api de la temporada; alhora que comencen els nous tipus d’enciams i raves. No hem d’oblidar que les amanides aporten moltes vitamines, minerals i enzims. Si necessites ajuda per organitzar els teus àpats de manera saludable et puc donar un cop de ma contacta amb mi!\nNutrició / Salut - 03/30/2021\nA Espanya més de 5,5 milions d’habitants pateixen artrosi i gairebé 300.000 tenen artritis reumàtica, ens trobem que hi ha gairebé 7 milions de persones a Espanya diagnosticades per qüestions relatives al dolor d’articulacions. Això suposa gairebé un 15% de la població del país. Queda clar, per tant, que no és una qüestió intranscendent i que mereix un tractament en consideració. Evitar el dolor d’articulacions és molt important.\nMalalties com l’artrosi, que afecta cada vegada més a les persones, es produeixen per un desgast progressiu del cartílag, podent incidir en qualsevol articulació. D’aquesta manera, les mans, els genolls, els malucs i la columna vertebral són les més afectades per aquest desgast de cartílag.\nDiem que normalment s’associa amb l’edat perquè, al igual que la pell es seca o ens surten arrugues, el cartílag es desgasta amb el pas dels anys. No obstant això, en els últims anys es detecta un augment entre els joves.\nLes principals causes estan associades amb l’obesitat, ja que a major pes, més gran és la pressió exercida sobre les articulacions i el desgast del cartílag. També és important l’augment de persones que practiquen esports de contacte o que impliquen un impacte directe i continuat en les articulacions.\nConsells per a evitar el dolor articular\nPer ajudar a prevenir el dolor articular, retardant la seva aparició durant el màxim temps possible, algunes recomanacions que es poden seguir són:\nRealitzar exercici físic afavoreix la mobilitat articular i potencia la musculatura. De fet, protegeix les articulacions a l’enfortir els músculs que les envolten, i subministrant energia per a tot el dia.\nEvitar els exercicis que produeixin un impacte directe sobre l’articulació o que impliquin la repetició del mateix moviment articular un nombre elevat de vegades. Córrer, saltar o els esports de contacte suposen un risc alt en aquest sentit. Però el treball de força és el més recomanat ja que ajudarà a enfortir la musculatura que envolta les articulacions danyades.\nÉs important que l’exercici sigui adaptat a cada persona: a la seva edat, als seus limitacions i sobretot a la part afectada de la malaltia: si és una artrosi de genoll, de maluc … També cal tenir en compte si la persona feia exercici abans o no. En aquells que no han fet mai exercici, és molt important començar amb un exercici suau de forma regular i anar augmentant de forma progressiva segons la tolerància, i modificant depenent de les dificultats que presenten a l’hora de realitzar els exercicis.\nMantenir un pes corporal adequat per no tibar massa les articulacions, especialment, el maluc, l’esquena i els genolls. Sabies que cada quilo de més exerceix una pressió de 5 quilos extra sobre la ròtula al baixar o pujar escales? El sobrepès és una de les principals causes de que la malaltia augmenti el seu desenvolupament de forma més ràpida.\nEmprar un calçat adequat amb una sola apropiada perquè sigui capaç d’absorbir l’impacte del peu contra el terra al caminar.\nTenir una postura corporal adequada quan s’està de peu ajuda a disminuir el dolor articular als genolls. Com més encorbat estàs, més hauràs de compensar amb l’activitat muscular. Contraure els músculs de l’abdomen i posar l’esquena recta ajuda a tenir una bona postura i, en última instància, disminueix la pressió als genolls.\nMesures per reduir el dolor articular\nSi el dolor articular ja comença a deixar-se notar, aquestes són algunes de les mesures que pots portar a terme per intentar rebaixar-lo:\nEls banys tebis són de gran ajuda per reduir la sensació de dolor articular. Un lleuger augment de la temperatura corporal provoca la dilatació dels vasos sanguinis, de manera que el reg sanguini augmenta i facilita la relaxació i mobilitat. A més, s’allibera una major quantitat d’endorfines, que milloraran l’estat d’ànim i reduiran la sensació de dolor.\nDóna’t un massatge senzill per la zona per reduir la inflamació i la pressió sobre l’articulació.\nPrevenció i bons hàbits claus per evitar el dolor articular\nEn qualsevol cas, sempre serà important insistir en certs hàbits. Entre ells podem trobar un descans correcte, evitar les substàncies nocives com el tabac o el consum elevat d’alcohol i potenciar aquelles que més beneficis provoquen en el nostre organisme. En aquest sentit, cal destacar que és important mantenir una dieta adequada, que aporti a les nostres articulacions els nutrients necessaris per a romandre forts, sans i flexibles. En el proper post parlarem dels aliments més indicats per prevenir el dolor articular. Si necessites assessorament de quins són els millors exercicis o rutines pel teu cas, posa’t en contacte amb mi i ho parlem 😉.\nActivitat Física / Salut - 02/09/2021\nAvui torna a col·laborar amb nosaltres en Dani Gonfaus que va escriure un article sobre els fonaments de la fisioteràpia l’any passat. Té més de 15 anys d’experiència com a fisioterapeuta i la seva especialitat és la mobilitat funcional i postural.\nÉs molt habitual trobar a la consulta d’un fisioterapeuta pacients amb problemes d’esquena. Molts d’aquests dolors són causats per una alteració morfològica de la columna a causa d’un calçat inadequat. En aquest article, ens centrarem en els canvis que pot produir en el nostre cos l’ús excessiu de talons alts en les dones.\nNo parlaré dels inconvenients que ja suposa per als peus portar aquest tipus de sabates i les seves possibles patologies com hallux valgus, metatarsialgias, neuroma de Morton, fascitis plantar… sinó que incidiré en les alteracions i canvis que es produeixen en la nostra columna a l’utilitzar diàriament, o molt sovint, aquest tipus de calçat.\nAlteracions a la columna\nEn unes condicions normals, el nostre centre de gravetat està repartit equilibradament entre la part anterior (metatarsians i dits) i la zona posterior (taló) del peu.\nNo obstant això, quan fem servir la sabata de taló, el nostre centre de gravetat es desplaça cap endavant, carregant més el nostre pes a la zona dels metatarsians i dits i deixant més lliure de pressió la zona de taló.\n* Alteracions morfològiques a la columna amb l’ús de les sabates de taló.\nCom podem observar a la fotografia, el fet de desplaçar el nostre centre de gravetat cap endavant provoca una anteriorizació de la pelvis i, per tant, un augment de la curvatura de la zona lumbar (hiperlordosi).\nPerò com el cos humà no entén de parts sinó que tot està connectat entre si a través d’uns teixits anomenades fàscies, aquesta hiperlordosi a la zona lumbar ens provocarà un augment de la curvatura de la columna dorsal (hipercifosi) com a mesura compensatòria i possiblement, una augment de la curvatura cervical… , augmentant així les possibilitats de patir una dolència a l’esquena.\nExercicis que t’ajudaran a no tenir mal d’esquena\nA continuació us proposo una sèrie d’exercicis molt útils i fàcils que podeu fer a casa per contrarestar els efectes de l’ús dels talons. Aquests exercicis es centren sobretot en enfortir la zona central del tronc (CORE) i estirar la musculatura lumbar i posterior de les cames:\n1- Exercici anti-extensió:\nConegut també com planxa abdominal, aquest exercici té com a objectiu enfortir la zona de l’abdomen. Per realitzar-ho correctament, col·loca els braços a 90º de flexió aproximadament, mantingues alineades les cames i activa fort el transvers de l’abdomen (amaga fort la panxa) i els glutis.\nMantingues la posició entre 15 i 30 segons i repeteix-tres vegades.\n2- Exercici Pont gluti:\nAquest exercici té com a objectiu activar els teus glutis. Per realitzar-lo correctament has de tombar-te panxa amunt a terra amb les cames doblegades, els peus i les cames obertes i els teus braços recolzats a terra. Per activar els teus glutis puja la pelvis cap amunt poc a poc alhora que treus aire per la boca. Però compte, puja la pelvis i apreta el transvers abdominal per evitar arquejar massa la zona lumbar.\nFes 15 repeticions i repeteix-tres vegades.\n3- Estirament per vertebrals lumbars:\nAmb aquest exercici aconseguirem estirar suau i relaxadament la nostra columna lumbar. Tomba’t cap per amunt i recull les teves cames abraçant els genolls amb els teus braços. Porta suaument els genolls cap al pit alhora que treus l’aire per la boca. Respira pausadament mentre mantens l’estirament uns 30 segons.\n4- Estirament bessons:\nPer estirar els bessons retrocedim una de les dues cames i mantindrem el peu endarrerit ben recolzat al terra. Per provocar l’estirament, desplaçarem el nostre cos cap endavant, notant així com s’estira la musculatura del bessó de la cama del darrera. Si tenim problemes per mantenir l’equilibri podem recolzar les nostres mans a la paret.\nL’exercici: la millor pel mal d’esquena\nAquests exercicis poden ajudar-te a prevenir dolors d’esquena per ús prolongat de talons de forma diària. No obstant això, el meu consell és que si tens mal d’esquena posa’t en mans d’un bon fisioterapeuta perquè pugui et pugui valorar i realitzar-te un tractament més individualitzat. En salut, més val prevenir!\nActivitat Física / Salut - 11/10/2020\nEt fa mal l’esquena? Fes exercici!\nUn dels dolors més comuns i que suposa un gruix dins de les baixes laborals és el mal d’esquena. Asseure en mala posició molta estona, tenir una cadira de mala qualitat o fer moviments poc adequats aixecant o movent objectes a la feina, solen ser els motius principals. El moviment pot ser la millor manera d’ajudar a calmar el mal d’esquena. Avui et convido a llegir alguns consells per ajudar-te a mantenir-te actiu.\nDescobreix l’alegria del moviment\nSi notes que et fa mal l’esquena és important que sàpigues que no estàs sol, és un dels tipus més comuns de dolor corporal. Descobrir com reduir el dolor et pot ajudar a tornar a viure a al màxim.\nQuan sents dolor, és natural que intentis evitar moure’t molt. Al cap i a la fi, ¡fa mal! Però mantenir el cos actiu cada dia és una de les millors maneres de tractar i prevenir el dolor. Encara que et molesti una mica al principi, val la pena ser constant, ja que moure’s ajuda a evitar la rigidesa, manté els músculs forts i afavoreix el procés de curació.\nPots alleujar el mal d’esquena amb alguns exercicis i activitats suaus per l’esquena. Redescobreix l’alegria del moviment i no deixis que el mal d’esquena et detingui.\nS’ha demostrat que l’exercici aeròbic de baix impacte com caminar ajuda a alleujar el dolor lumbar. És senzill, gratis i fàcil d’incorporar a la rutina diària. Ves caminant a treballar o quan vagis de compres, per exemple. Caminar ajuda a enfortir els músculs que mantenen el cos en posició vertical i millora l’estabilitat de la columna vertebral.\nEstar assegut durant llargs períodes, per exemple, a la feina, exerceix pressió a la zona inferior (lumbar) de la columna vertebral i pot causar dolor lumbar. Per alleujar aquesta pressió, fes pauses amb regularitat per aixecar-te i caminar.\nLa columna vertebral està dissenyada per moure’s, per la qual cosa limitar el moviment pot agreujar el dolor. Realitza alguns estiraments senzills d’esquena per ajudar a alleujar el dolor lumbar i millorar el moviment. Recorda moure’t lentament, mai forçar el cos en un estirament dolorós i estirar sobre una superfície plana i estable.\nEnfortir el core\nA principis d’any vaig dedicar un article del blog als músculs del core. Aquest músculs es troben al voltant del tronc, abdominals, esquena i pelvis. Enfortir-los pot ajudar a alleujar el dolor lumbar i millorar l’estabilitat i l’equilibri. Qualsevol exercici que impliqui utilitzar els músculs abdominals i de l’esquena es considera un exercici de core. Un exemple d’exercici de core que pot calmar el mal d’esquena al reforçar els músculs que sostenen la columna vertebral seria enfortir els abdominals.\nExercicis amb el que pots combatre el mal d’esquena\nRotació del tronc tombat:\nAquest estirament ajuda a millorar la mobilitat de la columna vertebral mentre es relaxen els músculs dels costats del tronc. Per realitzar-ho, estira’t sobre un matalàs o estoreta a terra amb els genolls doblegats. Mentre mantens la part superior de l’esquena plana a terra, gira la cama dreta cap al costat esquerre fins que notis l’estirament. Després, repeteix l’estirament en el costat oposat. Mantingues cada estirament durant 30” i repeteix 5 vegades.\n“Postura del nen”\nAquest és un dels exercicis per a millorar el mal d’esquena que trobaràs en disciplines que t’ajuden a mantenir un bon to físic general, com el ioga o el pilates. Aquest estirament ajuda a millorar la mobilitat de la columna vertebral mentre es relaxen els músculs de la part baixa de l’esquena. Posa’t de quatre grapes amb les cames juntes, i tira malucs cap a enrere fins quedar-te assegut sobre les teves cames, mentre estens els braços cap endavant fins que sentis un lleuger estirament a l’esquena. Mantingues la postura durant 30” i repeteix 5 vegades.\nPosició del gat\nAquest exercici enforteix l’esquena i els músculs abdominals. Posa’t a quatre potes, corba l’esquena cap al sostre i aguanta. Després baixa-la obrint el pit. Aguanta cada posició durant 15”, repeteix 10 vegades.\nEstirament de la part posterior de les cames\nUn altre dels millors exercicis per al dolor d’esquena que pot fer és estirar els isquiotibials. El fet d’allargar els tendons de la zona posterior de les cames permet disminuir la tensió de l’esquena al realitzar activitats de flexió i aixecament. Seu al terra amb una cama estirada i l’altra doblegada. Mentre mantens l’esquena recta, inclina’t cap endavant doblegant-te per la cintura fins que sentis un estirament darrere de la cuixa. Repeteix amb l’altra cama. Aguanta cada estirament durant 30”, repeteix 5 vegades per cada cama.\nEstirament dels flexors de maluc\nQuan passes una gran part del temps assegut, la part davantera del maluc es debilita, i a l’estar de peu els músculs del maluc fa que tirin de la part baixa de l’esquena cap endavant per sostenir-la, augmentant així la tensió a la part baixa de l’esquena. L’augment de la flexibilitat dels flexors del maluc t’ajudarà a disminuir el mal d’esquena en les activitats en posició vertical. Posa’t de genolls en un matalàs, i avança genoll dret. Inclina’t sobre ell fins que sentis un estirament davant de la cuixa oposada. Aguanta en aquesta posició durant 30” i repeteix 5 vegades. A continuació, canvia de cama.\nDigue’m de què treballes i et diré com alleujar el mal d’esquena\nSegons l’Hospital Clínic de Barcelona, tard o d’hora qualsevol adult entre els 20 i els 50 anys tindrà mal d’esquena. Depenent de si tens una vida sedentària o de quins tipus de feina fas i com la fas, podràs evitar el dolor fent estiraments, utilitzant mobiliari ergonòmic o bé redreçant la postura, per exemple al agafar una caixa del terra. Si vols saber com millorar la teva qualitat de vida i cuidar la teva esquena, fes un comentari i mirarem quins són els exercicis més adients per a tu!\nSalut - 10/06/2020\nRespirar és una d’aquelles moltes coses que fem sense pensar. Però ho fem correctament? La respiració oxigena el nostre cos, el neteja i el desintoxica. Una bona respiració dona vitalitat física i psicològica a més ens ajuda a gestionar bé les emocions.\nControla l’estrès amb la respiració\nLes tècniques de relaxació són una gran manera d’ajudar a controlar l’estrès. La relaxació és un procés que disminueix els efectes de l’estrès en la teva ment i cos. Ben executades, poden ajudar a lluitar amb l’estrès quotidià i amb l’estrès relacionat amb diversos problemes de salut, com les malalties cardíaques i el dolor.\nJa sigui que el teu estrès estigui fora de control o que ja l’hagis controlat, pots beneficiar-te aprenent tècniques de respiració. Aprendre tècniques bàsiques de relaxació és fàcil, presenten poc risc i poden realitzar-se gairebé en qualsevol lloc.\nEls beneficis de les tècniques de relaxació en la respiració\nDisminució de la freqüència respiratòria\nMillora de la digestió\nManteniment de nivells de sucre en sang normals\nDisminució de l’activitat de les hormones de l’estrès\nAugment del flux sanguini als músculs principals\nDisminució de la tensió muscular i el dolor crònic\nMillora de la concentració i l’estat d’ànim\nDisminució de la ira i la frustració\nAugment de la confiança per solucionar problemes\nTècniques de respiració bàsiques:\nRespiració profunda: és la tècnica més senzilla de realitzar de les que trobareu aquí. Bàsicament serveix per tranquil·litzar-te després d’una situació d’estrès o d’esforç. Es basa en agafar aire per la via nasal, mantenir-lo en els pulmons i finalment deixar-lo anar amb suavitat per la boca. Cadascun dels passos ha de durar al voltant d’uns quatre segons.\nRespiració diafragmàtica / abdominal: aquest exercici resulta també de gran senzillesa. És semblant a l’anterior, però en aquest cas la respiració serà abdominal. Per fer-ho es precisa d’un lloc on poder estar còmode, preferiblement assegut o estirat. En primer lloc s’inspira per via nasal durant al voltant d’uns quatre segons, mantenint l’aire en el teu interior (zona abdominal) durant uns segons i expulsar-lo per la boca suaument. Es requereixen inspiracions llargues, entrant en el cos un volum elevat d’aire.\nCol·locant una mà a l’estómac i l’altra al pit és possible comprovar si s’està portant l’aire correctament a les zones preteses. La mà de el pit no s’hauria de moure a l’inhalar, mentre que si s’hauria de notar l’aire omplint el ventre.\nAquest entrenament provoca el control parasimpàtic i el descens de la taxa cardíaca. Es recomana intentar generalitzar i automatitzar aquest tipus de respiració per tal de mantenir un cert control sobre el nivell d’activació del cos.\nRespiració completa: aquest tipus de respiració uneix en una sola tècnica la respiració profunda i l’abdominal. El procés comença amb l’expulsió de tot l’aire dels pulmons. Es procedeix inspirant suau i profundament fins a omplir en primer lloc l’abdomen, per continuar inhalant fins a omplir també els pulmons i el pit en una mateixa inhalació. Es manté l’aire uns segons i posteriorment es procedeix a expulsar-lo oralment i amb lentitud primer pel tòrax i després per l’ abdomen.\nRespiració alternada per les fosses nasals o Nadi Shodhana: aquesta tècnica es aplicada generalment en el món del Ioga i es basa en l’alternança entre les fosses nasals a l’hora d’inspirar. En primer lloc es procedeix a tapar una de les fosses nasals, per realitzar una inhalació profunda per la fossa nasal lliure. Un cop inhalat, es procedeix a tapar la fossa nasal per la qual ha entrat l’aire i destapar l’altra, per la qual va a produir-se la exhalació.\nA continuació es repeteix el mateix procediment, aquest cop començant per la fossa nasal contrària a l’ocasió anterior (és a dir per la qual s’ha realitzat la exhalació). Aquesta tècnica serveix per aclarir la ment, activant a qui la pràctica.\nRespiració de foc o Kapalabhati: una altra tècnica provinent del Ioga. S’inicia l’exercici respiratori amb una inspiració lenta i profunda, a la qual segueix una exhalació ràpida i forçada des de l’abdomen. Es procedeix a pujar el ritme de la inhalació- exhalació cada dos segons fins a un total de deu respiracions. Es tracta d’una respiració molt energitzant, però es recomana certa precaució atès que pot provocar hiperventilació i dolor abdominal. Per això mateix no és molt recomanable per a persones amb ansietat elevada.\nRespiració per al control de la ira: aquest tipus d’exercici està especialment indicat davant de situacions que ens provoquen ira, per tal de controlar-la. Tenint en compte que inhalar provoca l’arribada d’oxigen a l’organisme, i per tant d’energia, pot ser recomanable que en situacions en què vulguem controlar la nostra ràbia ens centrem en l’exhalació, procés que en general resulta relaxant i alliberador de pressió.\nPer a aquest exercici simplement s’ha d’exhalar amb força, buidant tot el possible els pulmons en una llarga i potent exhalació. Posteriorment a això inhalarem quan el nostre cos ho necessiti, repetir el procediment fins que la sensació de pressió hagi disminuït.\nVisualització guiada: emprada com a mecanisme de relaxació, aquesta tècnica permet especialment la relaxació mental. Es basa en la realització d’una respiració profunda i regular mentre un terapeuta o gravació indiquen el tipus de pensaments o imatges que l’individu ha d’imaginar-se. Generalment es tracta de situar la persona en un escenari mental agradable, que li permeti veure els seus objectius i visualitzar-se realitzant-los. Es tracta d’una tècnica també emprada en mindfulness.\nRelaxació muscular progressiva de Jacobson: es tracta d’una tècnica de relaxació que inclou el control de la respiració i la tensió dels músculs. Amb els ulls tancats i una postura còmoda es procedeix a mantenir una respiració profunda i regular. Posteriorment es procedeix a realitzar un recorregut pel conjunt de grups musculars del cos. Cada grup muscular serà tensat en períodes de 3-10 segons per posteriorment descansar entre 10-30 (es recomana que el període de relaxació sigui el triple que el de tensió), fent-se sèries de tres repeticions.\nEl procés de relaxació muscular començarà pels extrems més distals de el cos, és a dir els punts de les extremitats més allunyades de centre del cos, fins a arribar al capdavant. Així, es començarà la rutina de tensió-relaxació pels peus, per continuar per cames, glutis, mans, braços, esquena, pit coll, mandíbula i cap.\nS’ha de realitzar amb certa precaució atès que és comú la presència de petites rampes, marejos, formigueig o hiperventilació (en cas de tenir-los es recomana cessar l’exercici), resulta una tècnica de gran utilitat fins i tot en la pràctica clínica.\nRespira, respira conscientment\nTots respirem de manera automàtica i no som conscients de que respirem malament, ràpid, poc profund i fins i tot fem apnees desperts. Si dediquem una estona al dia o fins i tot a la setmana a practicar el que en diem la respiració conscient podem millorar la nostra respiració automàtica i amb això reduir l’estrès, millorar la qualitat del son i fins i tot evitar o retardar malalties. Si tens dubtes contacta amb mi i t’assessoraré per millorar de forma saludable!!\nSalut - 09/22/2020\nSempre intento recordar-te que fer vida sana no és només menjar bé i fer exercici, també hem de cuidar la nostra ment i el nostre cos. Tot i que aquest estiu ha sigut una mica diferent, segur que has gaudit del sol i de la platja en algun moment. Aquest cop tornem a comptar amb la col·laboració de la Marta Bassols. Per si no recordes qui és la Marta aquí et “copio i enganxo” la seva bio:\nDegut al meu ofici, he treballat amb molts tipus de pell i amb gran varietat de productes. Estic en constant aprenentatge i molt pendent de les últimes novetats, tendències…”.\nEstiu feliç: bronzejats i deshidratats\nJa ho diu la dita, “a l’estiu tota cuca viu…” Arriba l’estiu i amb ell el calor, això fa que obrim les finestres i tanquem la porta de casa per viure al carrer, terrasses, platja, muntanya, piscina etc. Sigui com sigui estem a l’aire lliure gaudint del sol, el vent i d’una vitamina D necessària pel nostre organisme, això ens provoca felicitat i no ens enganyem a l’acabar l’estiu tenim la pell morena, però deshidratada i el cabell més ros i amb les puntes obertes…\nAvui volem parlar-te de les cures que has de tenir en aquest moment amb el teu cutis i el teu cabell un cop ha acabat el teu estiu.\nPell morena i pell sana\nSabem que la pell amb l’exposició solar canvia de to posant-se més morena, això és degut a un augment de la producció de melanina per protegir-nos dels rajos ultra violetes del sol, sent un mecanisme d’auto defensa del propi cos.\nPerò que més passa quant arriba el setembre i la nostra pell ha estat hores i hores exposada al sol? Tenim un millor aspecte causat pel to pigmentat però la pell està malmesa i amb una manca d’hidratació molt gran, arribant a provocar picors i taques entre d’altres fent que a la llarga facilitem l’aparició de les odioses arrugues.\nCom ho podem evitar? És ben fàcil si som constants en la neteja i la hidratació diària del nostre cutis tant al matí com a la nit (en un post anterior veureu com podeu fer-ho amb productes casolans), us heu de protegir del sol amb cremes protectores solars sempre, inclús fent varies aplicacions al llarg del dia.\nPassat l’estiu el més important és realitzar una neteja de cutis amb hidratació al teu centre d’estètica de confiança, on coneixen la teva pell i és el lloc més adequat per assessorar-te, cuidar-te i mimar el teu cutis durant tot l’any.\nEn cas de que no puguis fer-te la neteja de cutis la meva recomanació és que et desmaquillis bé la pell, i mai, a no ser que sigui per recomanació mèdica, utilitzis sabó facial, ja que porta molt de sodi i potassi i deshidrata molt la pell. Un cop desmaquillada i neta la pell utilitza un exfoliant facial suau, després de retirar l’exfoliant amb aigua calenta, t’aconsello aplicar una ampolla hidronutritiva per tot el cutis, amb les puntetes dels dits i amb suavitat fent petits “copets” fins que s’absorbeixi. Tot seguit aplica una mascareta hidratant i calmant. I per últim una crema facial hidratant adequada al teu tipus de pell.\nAquest procés el pots fer un cop per setmana sense l’exfoliant i un cop al més amb l’ exfoliant.\nAlguns consells si no pots anar a la pelu\nEl cabell és un altre part del nostre cos que varia molt el seu estat un cop passat l’estiu degut a l’alta exposició al sol i probablement el tindràs més claret i tot ell més deshidratat.\nEl meu consell és que ara és un bon moment per anar a la teva perruqueria de confiança i fer un tall de cabell, ja que un cop la punta és oberta l’únic que fa és malmetre molt més la melena així que sempre que tinguem les puntes obertes la millor solució és tallar.\nEn cas de que no puguis anar a la perruqueria, el meu consell és que ho facis el més aviat possible, però mentrestant has d’utilitzar un bon xampú i una mascareta adequada a les necessitats del teu cabell, utilitzant-la 2 cops per setmana.\nAquí et proposo 2 opcions de mascaretes pel cabell:\nMascareta d’àloe vera: específica per reparar el dany de el sol. Ingredients: mitja polpa d’un full de àloe vera i una cullerada de suc de llimona. Barregem els ingredients i cobrim els cabells amb el resultat. Deixem actuar 15 minuts i aclarim amb aigua freda.\nMascareta de mel: condiciona el cabell i nodreix el cuir cabellut:\nIngredients: mitja tassa de mel i 6 cullerades d’oli de coco. Barregem bé els ingredients. Si l’oli de coco està molt sòlid, fiquem uns segons al microones a potència mitjana. Quan l’ ungüent estigui llest, el repartim sobre el cabell mullat i un bon massatge en el cuir cabellut. Deixem actuar 10 minuts i aclarim amb aigua tèbia.\nHi ha casos de cabells molt rossos que per culpa del clor de la piscina acaben amb un to verdós, un dels tips que us dono per treure aquest to verdós és que ompliu d’aigua un difusor i li afegiu una aspirina, espaieu el cabell amb aquesta barreja i veureu com arrossega el color verdós, en aquests casos sí que és prioritari anar el més aviat possible a la teva perruqueria perquè us recomani un xampú i una mascareta adequades a aquest moment ja que el cabell necessitarà de molta hidratació i nutrició.\nCuida’t per dins i per fora tot l’any!\nJa he llegit a la Marta, trucs fàcils i saludables amb coses que ben segur tens per casa. Siguis com siguis tenir un bon aspecte exterior farà que et sentis millor i amb més energia. Si proves alguns d’aquests consells o tens algun truquet senzill i efectiu, et convido a que facis un comentari i ens ho expliquis!\nSalut - 09/08/2020\nEncara que ara sembli mentida el dejuni, intermitent o no, ha estat el nostre estat natural durant milers d’anys d’evolució humana. Abans de la nevera, les màquines de venda automàtica, les pizzes a domicili … només menjàvem quan hi havia menjar, i això no solia ser freqüent. Els períodes de dejuni forçós durant les èpoques d’escassetat era el normal.\nEn la nostra etapa de caçadors recol·lectors caminàvem llargues distàncies durant hores i dies darrere de la nostra presa. No menjàvem res fins que per fi la caçàvem. Com a màxim algunes baies, fruites o carronya que trobàvem pel camí.\nPosteriorment, en la nostra història més moderna, algunes cultures han incorporat el dejuni voluntari als seus costums com el mes de Ramadà dels musulmans, el Yom Kipur dels jueus o la Quaresma dels cristians.\nPel que podem dir que el dejuni no és una cosa nova, sempre ha estat present en la nostra història.\nBeneficis de l’abstinència\nCada vegada hi ha més estudis que demostren els beneficis del dejuni intermitent, entre els quals destaquen:\nMillora la composició corporal, facilita la crema de greix sense comptar calories.\nAfavoreix l’autofàgia, l’organisme activa els mecanismes de reciclatge intern.\nPotència la nostra capacitat d’atenció, entrem en mode caçador i ens fa estar més alerta.\nAjuda a regular els mecanismes naturals de fam i sacietat, controles la fam i t’allibera de la dependència del menjar.\nAjuden a limitar el creixement de cèl·lules cancerígenes.\nTé efecte antiaging, frena l’envelliment de les cèl·lules.\nT’allibera dels horaris dels menjars, no passa res si un dia et saltes un àpat, i no afecta al teu estat d’ànim.\nAjuden a millorar la sensibilitat a la insulina i milloren l’ús de la glucosa com a substrat energètic.\nDels beneficis esmentats val la pena ressaltar que el dejuni intermitent afavoreix la “neteja interna” o reciclatge de l’organisme, el que es coneix com autofàgia. Yoshinori Ohsumi, l’investigador que va descobrir els mecanismes d’autofàgia va ser guardonat amb el premi Nobel de Medicina al 2016.\nA l’ingerir aliments contínuament cada poques hores, els processos de digestió interfereixen en els mecanismes d’autofàgia i el reciclatge cel·lular no es realitza correctament.\nProtocols del dejuni intermitent\nEl dejuni intermitent no és una dieta, és una distribució de la ingesta dels àpats durant unes hores concretes del dia, el que es coneix com a “finestra d’alimentació”.\nHi ha diferents tipus de dejuni intermitent, sent els més coneguts el dejuni 16/8, dejuni 24 i dejuni 48, encara que també existeixen altres com el 12/12.\nEl dejuni 16/8 consisteix a realitzar períodes de dejuni de 16 hores, seguit de períodes d’alimentació durant 8 hores. És a dir, si per exemple realitzem el primer àpat a les 12h, realitzaríem la ingesta de totes les nostres quilocalories entre les 12h i les 20h, durant 8 hores, realitzant dos àpats durant el dia, i a l’endemà tornaríem a menjar després de 16 hores des de l’últim menjar, és a dir, a les 12h de nou.\nD’altra banda està, el dejuni de 24 hores i el dejuni de 48 hores es basen en períodes de dejuni de 24 hores i 48 hores respectivament. Algun pot pensar que fent això tindrem problemes d’hipoglucèmia, falta d’energia o alguna cosa per l’estil, i res més lluny de la realitat, el nostre cos pot adaptar-se perfectament a això.\nI finalment el dejuni 12/12 seria l’equivalent a realitzar un esmorzar i un sopar, distanciats entre ells 12 hores. Per exemple esmorzar a les 8h. i sopar a les 20h. Són diferents estratègies, totes elles vàlides.\nEn quant als aliments que es recomanen, són aquells que formen part d’una alimentació saludable: frescos, de temporada i preferiblement cuinats a casa. La base són les verdures i fruites, afegint la resta d’aliments vegetals, llegums, llavors, fruits secs naturals, aliments integrals (on la composició i l’etiquetatge indiqui que provenen de cereals integrals) i aliments d’origen animal (per a aquelles persones que no siguin veganes) com ous, lactis, peix i carn.\nEl més recomanable per iniciar-te en el dejuni intermitent es consultar a un professional que et dissenyi un pla personalitzat, que tingui en compte els teus objectius i necessitats. Si tens més dubtes o ho vols provar sempre pots posar-te en contacte amb mi per fer una primera valoració 😉\nNutrició / Salut - 09/01/2020\nLa calor i els mals de caps fan que dormir per a molts sigui una tasca titànica i difícil d’aconseguir. Dormir bé és molt important per a la nostra salut, i el no fer-ho pot donar problemes tan seriosos com l’obesitat, l’estrés i la falta de concentració.\nAvui et porto els meus tips particulars del que s’ha de tenir en compte per tenir un descans de qualitat:\nFes exercici: mantenir-se físicament actiu cada dia amb activitats com caminar, córrer o nedar. Quan estàs cansat d’exercici t’adorms més ràpid, obtens un major percentatge de somni profund i et despertes menys sovint a la nit.\nEl llit és només per dormir i per… allò altre: la resta de coses com veure la tele, mirar el mòbil no ajuden, més aviat desvetllen.\nHoraris i rutina: hauríem d’intentar anar a dormir i aixecar-nos cada dia a la mateixa hora. “Entrenar” el nostre cos per la son son ens farà dormir més ràpidament i despertar més frescos. Crea una rutina que et porti de forma natural cap al llit.\nMigdiades? sí, però de les curtetes, 20 minuts és el més aconsellable. Si les allargues pot ser que et despertis feta un gremlin i/o que a la nit no puguis agafar bé el son.\nUna bona zona de descans: el lloc on dorms hauria de ser un temple de tranquil·litat i silenci. El mòbil, el portàtil o el televisor han d’estar fora de la teva habitació. Idealment, ha de ser fosca, estar ben ventilada, relativament fresca i el més tranquil·la possible. Ideals habitacions ordenades amb pocs objectes que distreguin.\nDona les gràcies pel dia que acabes de viure, just abans de ficar-te al llit.\nPer dormir bé hauràs de renunciar a algunes coses\nAdeu a la cafeïna: el cafè, el té o els refrescos poden venir molt de gust però es van acumulant al llarg del dia. Intenta no prendre’n a partir del migdia, sobretot cafès i tes amb teïna.\nAdeu a l’alcohol: l’alcohol deprimeix el sistema nerviós que si t’ajuden a dormir però aquest efecte desapareix en poques hores. A més pot fer que et desvetllis o ronquis, a part de si beus sovint et doni problemes respiratoris relacionats amb la son.\nAdeu al tabac: fumar és un gran enemic de repòs, a part de la nostra salut en general. La nicotina provoca en el nostre cos un efecte d’insomni.\nIntenta no forçar el son artificalment\nLes pastilles per dormir tampoc són massa bona idea: llevat que no tinguis més remei i les recepti el metge, intenta no pendre’n o fer-ho el mínim temps possible. El cos ha de descansar per si sol.\nSi no aconseguiexes dormir, aixecat, no facis la croqueta al llit hores i hores. Si passats 20 minuts no dorms vol dir que no estàs relaxat. Surt del llit però no t’activis, ves al sofà a llegir una estona o mira per la finestra, fes coses que et relaxin.\nSi dorms bé viuràs millor\nDormir bé sempre et farà sentir millor, però la seva importància va més enllà d’augmentar el teu estat d’ànim o no tenir les antiestètiques ulleres. Un somni qualitat és clau per un estil de vida saludable i pot beneficiar al teu cor, pes, ment i moltes altres coses.\nSalut - 07/07/2020\nCuidar-se la pell durant el confinament\nCuidar-se no és només fer exercici i menjar bé, també hi ha altres coses que ens poden ajudar a millorar la nostra qualitat de vida. Avui la Marta Bassols és la nostra convidada al blog per parlar d’aquest tema.\n“Hola soc Marta Bassols Palomar tinc 42 anys i treballo com a maquilladora i perruquera professional (cine, teatre, televisió…) des de l’any 1999.\nDegut al meu ofici he treballat amb molts tipus de pell i amb gran varietat de productes. Estic en constant aprenentatge i molt pendent de les últimes novetats, tendències…\nAvui, us parlaré de què i com podeu mantenir la vostre pell perfecte, utilitzant productes saludables que segurament teniu a casa en aquests moments de confinament.”\nPer començar i el més important és tenir la pell neta.\nCom puc mantenir la meva pell neta si no se ni quin tipus de pell tinc? Un dels productes que a mi més m’agraden per netejar la pell és l’oli de coco. Sí, sí oli de coco, el mateix que fa servir per cuinar.\nL’oli de coco te múltiples propietats i és ideal per mantenir tot tipus de pell neta. És molt bo també per les pells grasses ja que és seboregulador.\nCom ho has de fer:\nTan sols necessites una quantitat petita, la desfàs entre les mans i l’apliques suau per la cara, coll i escot tot fent cercles amb les puntes dels dits, així neteges bé la pell, el contorn d’ulls, els llavis… i finalment retires l’oli amb una tovallola humida amb aigua calenta. Això hauríem de fer-ho matí i nit. És important entendre que quan ens referim a desmaquillar en realitat el concepte és netejar la pell, no cal que hi hagi maquillatge. De igual manera que ens netegem les mans, les dents…\nQuants cops al dia:\nHauriem de fer-ho dos cops al dia un al matí, sempre abans d’hidratar-nos i maquillar-nos i un altre per la nit.\nEl següent pas és exfoliar la pell, això ho podem fer amb sucre i aigua.\nNecessites sucre de gra fi i una mica d’aigua. L’aniràs aplicant en forma de cercles per tot el rostre vigilant molt la zona del contorn d’ulls. Ho retiraràs amb una tovallola humida amb aigua calenta.\nEn aquest cas i partint de la base que no sabem el tipus de pell que tenim el més recomanable és fer aquest exfoliant tan sols un cop al mes.\nNodrir la pell\nEl següent pas és nodrir la pell i us recomano una mascareta de iogurt natural. El iogurt ha de ser de vaca. El podem aplicar a tot tipus de pell, és molt nutritiu i ens deixarà una pell molt suau.\nL’apliques per tot el rostre, coll i escot, vigilant el contorn d’ulls i ho pots fer amb els dits o amb un pincell. Deixes actuar durant uns 15min. i procedeixes aretirar-ho amb una tovallola humida amb aigua calenta.\nLa mascareta es pot aplicar tants cops com es vulgui a la setmana, l’ideal seria una per setmana.\nI per últim hidratar la pell que en aquest cas utilitzarem de nou l’oli de coco ja que com bé hem dit abans té un munt de propietats i ens va molt bé per a tot tipus de pell inclosa la pell grassa. En resum netegem i nodrim en tots dos casos amb el procedim que us he explicat al principi.\nNi el confinament, ni l’excusa de que els productes de bellesa són cars són arguments perquè no et cuidis la pell. Pensa en aquest moments com en temps per a tu. En rituals per començar el dia amb energia, i acabar-lo amb tranquilitat.\nI si tens altres trucs per cuidar-te sempre els pots compartir amb nosaltres deixant-los als comentaris!\nSalut - 04/28/2020\nCom menjar saludable durant el confinament\nEn la situació actual, hi ha un alt risc de contagi del COVID-19 tant per a les persones que segueixen assistint als seus llocs de treball (metges, infermeres, auxiliars, farmacèutics, policia i un llarg etcètera) com per a les que segueixen treballant a casa, hem de vigilar molt més la nostra alimentació.\nPerquè hem de mantenir o modificar els nostres hàbits alimentaris?\nLa resposta és senzilla: necessitem que el nostre sistema immunitari estigui més fort que mai. S’està produint un increment de l’estrès a causa de que la nostra vida ha sofert una transformació molt important, ja que els nostres hàbits han canviat dràsticament. La situació d’estrès es projecta sobre el nostre sistema immunitari i ens fa més susceptibles de patir una infecció.\nCom puc organitzar el rebost durant el confinament?\nEl primer que hem de tenir em compte és en fer una llista de la compra ben pensada abans de sortir a comprar:\nEvitar els processats carregats de sucres, additius, greixos de mala qualitat i farines refinades. Estar a casa i tenir al rebost galetes o pastisseria pot ser una mala combinació.\nMolt important comprar producte fresc, com, per exemple: verdura, fruita, ous, peix i carn.\nProductes bàsics i conserves: oli d’oliva verge extra, fruits secs i llavors, tonyina, cereals integrals, llegums, tomàquet triturat, etc…\nLàctics: Iogurt, formatges, llet.\nSnacks saludables: xocolata negra del 80%, olives, blat de moro, edamame entre d’altres.\nOrganitzar el menú setmanal per escrit, seguint una alimentació saludable i variada. Al llarg de la setmana, utilitzar tots els ingredients dels grups dels aliments, amb molta rotació de plats i tècniques culinàries.\nAdaptar les racions a les necessitats actuals, amb el confinament la nostre despesa calòrica disminueix amb el que les nostres racions també han de disminuir, no pots menjar com si fos com abans.\nUn altre aspecte a tenir em compte és la Vitamina D, al estar a casa ens toca menys el sol i aquesta vitamina la fabriquem majoritàriament a través de la pell mitjançant l’exposició solar. Només un 10% dels requeriments òptims de vitamina D es poden obtenir mitjançant l’alimentació, gràcies a aliments com el peix blau, el fetge, el rovell de l’ou, la mantega, la llet o les ostres.\nSegons el National Institute of Health (NIH), són necessaris entre cinc i trenta minuts d’exposició solar entre les 10 del matí i les 15 h de la tarda almenys dues vegades per setmana a cara i braços, cames i espatlles, sense aplicar protector solar, per proporcionar suficient vitamina D. En definitiva, necessitem el sol per aconseguir la vitamina D, així que durant aquests dies és important buscar l’exposició solar uns 15’ al dia si és possible.\nL’avorriment als àpats és perillós, aprofita per gaudir de la cuina!\nUna de les coses més perilloses que té l’avorriment és la seva tendència a portar-nos cap a la cuina. Al estar a casa és més fàcil acabar devant la porta de la nevera, així que molta força de voluntat i pensar primer si realment és gana o avorriment. Per evitar menjar “porqueries” el primer és no comprar-ne, però si volem picar alguna cosa a mig matí o mitja tarda podem trobar diferents opcions saludables com serien: palets de pastanaga amb humus, olives, crispetes casolanes, edamame amb oli i sal, etc…\nÉs un bon moment per a potenciar la cuina d’aprofitament: revisar tot el que tenim al congelador i a la despensa. Si fem verdura a la nit i en sobra, l’endemà la pots saltejar i fer-ne una truita Si t’han quedat llenties, pots fer una mica d’arròs bullit i barrejar-les. Si tens una llauna de sardines, tens una coca de recapte. Si una fruita s’ha posat lletja es pot fer macedònia…Agafa aquell llibre de cuina que et van regalar i comença a experimentar, prova de fer alguna de les receptes que trobaràs al meu blog per sorprendre a la família o als companys de confinament! I si el teu objectiu és aprofitar aquest període per fer un canvi en els teus hàbits a tots nivells ja saps que pots contactar amb mi perquè t’assessori 😉.\nNutrició / Receptes / Salut - 04/14/2020\nExercici i menstruació\nTot i que els efectes de la menstruació varien molt d’una dona a una altra, i per més que les limitacions durant aquest període puguin semblar en certs casos escasses, el rendiment físic de la dona es pot veure condicionat de forma molt important. És rellevant conèixer la relació entre menstruació i exercici.\nEl cicle té una durada mitjana de 28 dies, tot i que hi ha diferències segons cada dona. Comença amb la menstruació i finalitza a l’inici de la següent, donant lloc a un nou cicle. Les seves fases, a més de la menstruació, són tres: fol·licular, ovulatòria i lútia. Durant aquest temps, es produeix una variació en la quantitat de les hormones que allibera el cos, principalment, l’estrogen i la progesterona, que determinarà la idoneïtat de l’activitat física.\nLes fases de la menstruació\nLa fase fol·licular té lloc entre els dies 5 i 14 del cicle. Durant aquesta fase, els nivells d’estrogen van augmentant progressivament fins arribar al seu màxim el dia 14, a l’ovulació.\nPer aquest motiu, són recomanables les sèries d’alta intensitat, d’intervals curts, com ara els entrenaments de força o els canvis de ritme, que es veuen afavorits per l’ús de glucogen.\nEn aquest període, les esportistes tenen una major capacitat de treball i una millor recuperació.\nEn definitiva, durant la fase fol·licular s’aconsegueix un òptim rendiment esportiu que permet augmentar la intensitat i la durada dels entrenaments.\nFase Ovulació: pic de rendiment\nL’ovulació es produeix en la meitat del cicle, al voltant del dia 14, i dura uns tres dies. Aquest és el punt màxim de rendiment i de major força de la dona, gràcies a l’elevada quantitat d’estrogen present en el cos. No obstant això, després del dia 14, l’estrogen comença a disminuir i es produeix un augment progressiu de la progesterona abans d’iniciar-se la següent fase.\nÉs el moment idoni per fer entrenaments d’alta intensitat, combinant treball cardiovascular, força i agilitat.\nFase lútea: primeres influències negatives sobre el rendiment\nAquesta fase es desenvolupa en la segona meitat del cicle menstrual, des dels dies 16 a el 28. Cal distingir dues parts. La primera finalitza sobre el dia 24, es manté un adequat rendiment esportiu afavorit per la presència de l’estrogen i per l’augment de la progesterona.\nSón recomanables els exercicis cardiovasculars a ritme constant, com ara les caminades llargues, les carreres d’intensitat moderada, la natació o el ciclisme.\nMenstruació: els dies de menor rendiment\nEn el període menstrual, que té una durada que ronda entre els tres i els sis dies, el nivell de rendiment esportiu és mínim, pel que es recomana que la càrrega de treball sigui baixa. És la primera fase del cicle, quan la relació entre menstruació i esport presenta major complexitat.\nMitjançant el sagnat es perd una part important d’hemoglobina i de ferro, que interfereixen directament en els processos d’oxigenació del múscul.\nEls exercicis recomanats són similars a la fase anterior i han de ser sessions curtes que no demandin a l’organisme molt oxigen, com llargues caminades o curses a baixa intensitat. També és recomanable activitats com el Ioga i el Tai-chi.\nBeneficis de l’exercici durant la menstruació:\nActivitat física afavoreix la producció d’endorfines.\nRedueix els nivells de prostaglandines, unes substàncies que augmenten el dolor. És a dir, podem alleujar alguns dels símptomes dolorosos del cicle menstrual amb l’exercici.\nFer exercici disminueix la retenció de líquid, eliminant per tant la sensació d’inflor o pesadesa. La pràctica regular d’exercici físic ajuda a que la retenció sigui molt menor i, per tant, aquesta sensació de pesadesa disminueix considerablement.\nAjuda a la regulació del cicle menstrual: quan es tenen períodes irregulars, l’exercici contribueix a canalitzar el cicle menstrual. És important estar físicament activa els dies previs a l’arribada de la menstruació i combinar-ho amb una alimentació equilibrada.\nEl control del cicle menstrual\nLes variacions hormonals són diferents i depenen de cada dona. La pròpia dona és la que ha d’aprendre a conèixer el seu cos i veure fins a quin punt d’intensitat pot arribar en cada fase i saber escoltar el seu cos. El cicle menstrual no ha de ser excusa per no fer exercici, però sí que és un condicionant a tenir en compte.\nActivitat Física / Salut - 02/25/2020\nLes infusions i els seus beneficis\nLes infusions són un tipus de beguda natural que s’obté a partir de fulles, arrels o fruits d’algunes plantes. Aquest mètode per obtenir determinades substàncies d’elements naturals ha estat usat des de fa mil·lennis per diferents cultures antigues per extreure les propietats i els beneficis de les plantes.\nEl te representa una de les infusions més usuals en el món. Juntament amb altres infusions constitueixen un dels grups de begudes més consumides de el món, per darrere de l’aigua mineral.\nInfusions per a tots els gustos i necessitats\nEl te és originari de sud de la Xina, el te va començar sent una beguda medicinal gaudida en exclusiva per les classes altes de la societat; fins que al segle XVI es va estendre al llarg d’Europa. Des d’aquest moment, es va permetre el seu ús en tota la societat i es va popularitzar com una beguda de consum diari per la seva aroma i el seu sabor.\nEls beneficis del te poden variar en funció del tipus. Així, per exemple, el te verd té propietats antioxidants, prevé l’aparició de malalties cardiovasculars, redueix el colesterol i ajuda a perdre pes. El te negre també redueix el risc de contraure determinat tipus de malalties, com les cardiovasculars, i certs tipus de càncer, a més de ser una infusió diürètica.\nLa camamilla és una de les infusions més conegudes després dels tes clàssics. Es tracta d’una planta originària d’Europa i d’Àsia, consumida des de l’Edat Antiga per ser considerada una planta amb poders místics i curatius causa de la gran quantitat de problemes de salut que pot tractar.\nLa camamilla aporta una gran quantitat de beneficis: conté propietats antiinflamatòries, millora els problemes respiratoris i els dolors estomacals, alleuja els dolors crònics, els menstruals i els deguts a artritis i reuma, protegeix l’estómac d’úlceres i gastritis i funciona com un potent agent antialergènic i antibacterià.\nLa til·la és juntament amb la camamilla una de les herbes més populars per la seva gran quantitat de beneficis per a la salut. El seu potent efecte sobre l’organisme la converteix en una planta molt utilitzada en infusions amb valor medicinal.\nAmb les seves propietats relaxants, ansiolítiques i antiespasmòdiques ajuda a gestionar moments d’estrès i d’insomni. S’aconsella no consumir-la abans de realitzar activitats que requereixin una forta concentració i atenció, ja que és molt relaxant.\nLa infusió de gingebre té poderoses propietats medicinals. Té fama de ser un afrodisíac i pot ajudar a refrescar el teu alè. Té propietats fungicides i antiespasmòdiques i pot ajudar a calmar el malestar estomacal i a neutralitzar els àcids, beneficiant la digestió.\nEl gingebre també és reconegut per ajudar a alleujar les nàusees, marejos, flatulència i fins i tot ajuda a alleujar els dolors musculars.\nTé propietats antisèptiques, antiespasmòdiques i digestives. Redueix la flatulència, espanta els insectes, manté el bon alè i s’usa per al refredat i la tos.\nLa menta també ajuda a generar sensació de sacietat. A més, també és recomanable contra la retenció de líquids i ajuda a millorar el rendiment hepàtic.\nÉs una herba aromàtica distribuïda per tot el món i utilitzada des de fa mil·lennis tant per les seves propietats medicinals com pel seu ús culinari en diferents plats de la cuina.\nAquesta infusió ajuda a millorar el metabolisme i alleuja les digestions pesades. A més, també ajuda a desinflar l’estómac i a depurar l’organisme. El poliol també és beneficiós per a persones que pateixen retenció de líquids.\nEn època de refredats i grips, el poliol pot ser el nostre gran aliat. Compta amb funcions expectorants i augmenta la capacitat de sudoració, així que és recomanable prendre-ho per ajudar a baixar la febre.\nEl rooibos és molt utilitzat per persones que tenen problemes digestius o intestinals. És perfecte per lluitar contra l’acidesa, la diarrea, la gastritis, nàusees o restrenyiment. Es tracta d’una beguda amb molts beneficis per al sistema digestiu. Ajuda a baixar la inflamació estomacal i alleuja els espasmes intestinals. Al ser una beguda sense teïna, pot ser presa, fins i tot, per a nadons per alleujar els còlics.\nSi ets una persona amb fortes al·lèrgies, has de saber que el rooibos és un antihistamínic natural. Es pot utilitzar per ajudar-te a tractar l’al·lèrgia, però sense patir un dels efectes secundaris més típics dels medicaments com la somnolència.\nLes infusions, hidraten i milloren la teva salut\nSi ets dels que et costa beure aigua, o t’han prohibit el cafè o les begudes ensucrades, les infusions son una bona opció per estar hidratat i beure alguna cosa diferent. El ventall és enorme al igual que els seus beneficis. Anima’t a veure infusions i digues quina s’ha convertit en la teva preferida!\nNutrició / Salut - 02/04/2020\nL’obesitat és una malaltia\nEl passat 11 d’octubre va ser el dia mundial de l’obesitat avui parlarem d’ella.\nL’obesitat no és només qüestió d’estètica, ja que és un trastorn que té força complicacions associades com hipertensió, diabetis, malalties coronàries, insuficiència cardíaca, artrosis, etc.\nQuè és realment l’obesitat?\nL’obesistat és una malaltia que consisteix en un excés de greix corporal i té un origen que tan pot ser genètic com ambiental.\nActualment tenim més coneixement de gens implicats que determinen si gastem més energia o menys, com controlem el pes, com està distribuït el greix i de quina manera funcionen els senyals de gana i de sacietat.\nQuan parlem de factors ambientals ens referim al tipus de dieta, els horaris, l’activitat física, les begudes que consumim, l’estat emocional…\nUn dels principals objectius per tractar l’obesitat és reduir el risc de malaltia associada i, per això, és tan important perdre pes com reduir l’excés de greix inflamatori acumulat.\nSegons dades de l’Enquesta de Salut de Catalunya del 2016 , 1 de cada 2 adults de entre 18 i 74 anys té excés de pes (34,6% amb sobrepès i 14,7% amb obesitat). Mentre que el sobrepès afecta més els homes (41,3%) que les dones (27,9%), els percentatges d’obesitat són similars en tots dos sexes (el 14,1% en els homes i el 15,3% en les dones). En les dones la prevalença del sobrepès augmenta amb l’edat, mentre que en els homes és més elevada en el grup de 45 a 64 anys.\nL’any 2016, 3 de cada 10 infants presentava excés de pes (31,8%, dels quals 19,1 sobrepès i 12,6 obesitat). El sobrepès és del 19,1% (20,4% nens i 17,8% nenes). L’obesitat és del 12,6% i afecta més els nens (el 15,5%) que les nenes (el 9,7%).\nCom podem tractar l’obesitat?\nBuscant un equilibri entre pes i salut i això passa per un canvi d’hàbits:\nMillorar la gestió dels horaris: intentant ser més diürns que nocturns, dinar i sopar més aviat seria un exemple.\nOrganitzar el ritme dels àpats: intentar fer quatre o cinc àpats al dia.\nMenjar a poc a poc, ja que ens ajudarà a enviar senyals de sacietat al nostre cervell.\nPlanificar els àpats amb antelació per poder controlar el què es menja.\nFer activitat física adaptada a les capacitats i preferències de cada individu.\nFer una dieta saludable rica en aliments naturals amb molts vegetals (fruites i verdures), cereals integrals, greixos saludables (oli d’oliva verge extra, fruits secs, llavors) i aliments alts en proteïna de qualitat (llegums, peix, ou i carn fresca).\nEvitar aliments processats com brioixeria, sucre, sucs, begudes refrescants, dolços, xips, crispetes, llaminadures, etc. Són aliments amb moltes calories i poc poder saciant, cosa que fa que tendim a consumir-ne més del compte un cop comencem a menjar-ne.\nHidratar-se amb aigua.\nCuidar la salut emocional (relaxació, meditació, temps per un mateix).\nComences ja el canvi?\nActivitat Física / Nutrició / Salut - 10/15/2019


ACTA de la 2a reunió organitzativa d’#EducacióEnMarxa #24J_31J | acampadasants\n← Botifarrix: 6 de juliol – Linux Install Party + Botifarrada + Xerrades + Documental #4F\nAtención: desahucio viernes 19 de julio →\nACTA de la 2a reunió organitzativa d’#EducacióEnMarxa #24J_31J\nPosted on 17 Juliol 2013 by Salvem les pensions | Deixa un comentari\n2ª REUNIÓ ORGANITZATIVA: MARXA PER L’EDUCACIÓ PÚBLICA\nValorar si fem la marxa\nLema i manifest\nRecorregut i trams: decidir sobre el que ja està pensat i quina resposta tenim de les persones de cada una de les poblacions.\nExtensió i difusió: proposta de cartell, si en fem un per cada població o els centralitzem, , mitjans de comunicació…\nOrganització econòmica, cotxes ….\nComencem fent la valoració per trams i, a partir d’aquí, valorem si fem la marxa o no.\nContinuïtat de les mobilitzacions, reprendre el curs amb forsa i, en no haver-hi moviment en aquestes dates, es crearan sinergies i continuïtat, de la mateixa manera que es fa una acció conjunta amb diferents sectors de l’educació.\n1. Avaluació dels trams: S’ajunta amb el punt tres i es valora en funció de la feina feta.\nPermisos: Es proposa presentar demandes de permisos amb data d’inici i acabament a diverses comissaries per evitar problemes que han tingut altres actes. S’ha de tenir en compte no fer coincidir les hores dels permisos amb segons quins actes.\nUna proposta és sortir d’hora de les poblacions per fer dinars populars a les hores de més calor, a les que s’evitaria caminar:\nRibes de Freser-Ripoll, 23/8: a Ripoll no hi ha problema per fer un acte i per dormir. A més hi ha la possibilitat de fer activitats infantils abans de l’acte. Pel que fa a Ribes, no en tenim informació, però organitzarem un bon tret de sortida de la marxa.\nRipoll-Torelló, 24/8: Ens preparen el dinar a Montesquiu per fer un dinar popular. També preparen gegants i grallers que ens acompanyen fins a Torelló, on hi haurà sopar popular i un acte i ens hi quedarem a dormir (tenim lloc).\nTorelló-Vic, 25/8: Parada a Manlleu, si es valora positivament, ja que hi ha disposició. A Manlleu hi ha una escola en què la direcció ha fet proposta de NO_CONTINUÏTAT a tot l’equip de professorat. La idea és fer una crida a la premsa per denunciar-ho i fer notar el que està suposant ja la futura aplicació del decret de plantilles. Vic: està bastant lligat que ens deixin un lloc on dormir i per fer una xerrada tot i que el sopar no està clar com es farà. Hi ha, però, motivació.\nVic-Tona, 26/8: A Tona hi ha un institut on es podria dormir, però la part de la xerrada i del sopar no està lligada, es lliga a 17 de juliol que hi ha trobada amb contactes de la zona.Tona-Granollers, 27/8: Es valora que el recorregut és massa llarg i es planteja contactar amb l’associació d’amics del Montseny per estudiar si es podria dormir al ras a Aiguafreda, que té molt moviment associatiu, de manera que es podria reduir la llargada del tram. A Granollers s’ha contactat amb les companyes de la PAH que, tot i que creuen que és massa d’hora per decidir, estan disposades a fer un acte. També hi ha lloc on dormir. Coincideix amb la festa major del poble, però no volen barrejar-la amb actes polítics a nivell col·lectiu, tot i que si que podríem contactar-hi a nivell individual.\nGranollers-Cerdanyola, 28/8: Hi ha un local, La Clau, a on es podria fer un acte. S’està buscant un lloc on dormir i una opció seria anar a Ripollet si no es troba lloc a Cerdanyola mateix. Tot això està pendent d’una reunió amb les AMPES.\nCerdanyola-Badalona, 29/8: El Grup Excursionista pot preparar la ruta per anar de Montcada a Badalona de manera més segura que la ruta que hi ha prevista a hores d’ara. Pel que fa de Ripollet a Montcada, hi ha vorera i no és lluny. S’està valorant de fer el dinar a Santa Coloma amb l’Assemblea Groga de Gramenet i entrar a Badalona per la zona de Montigalà a la on hi ha la proposta de fer un acte a una escola que està en perill ja que no està acabada de construir i no hi caben els infants en els mòduls actuals. Després anirem a la plaça de la vila on s’estan coordinant diversos actes amb plataformes de Badalona i Mataró. S’ha acordat amb FAMPAS Badalona i Badalona es mou que es dormirà a la platja, de cara aquesta setmana, es fan nous contactes amb la plataforma de “construccions” de Badalona per tota la problemàtica que tenen amb els edificis a la ciutat. El pla B per si ens desallotgen de la platja, ja està previst i tenim lloc on dormir.\nValoració: cal preveure quins són els trams accessibles a persones amb mobilitat reduïda,, fet que també suposaria fer la marxa més inclusiva perquè passaria per les poblacions directament. Així, la valoració queda entre GR i carreteres.\nRecompte de quantes persones estan disposades a fer cada un dels trams dels presents a l’assemblea d’avui:\n23: 11 persones\n24: 10 persones\n25: 9 persones\n26: 14 persones\n27: 16 persones\n28: 15 persones\n29: 22 persones\n30: 20-30 persones\nEs decideix tirar endavant la marxa. S’és conscient que cal difondre-la per augmentar la participació, però.\n2.- Lema i manifest\nLema: marxa per l’educació pública: del poble i pel poble\nEs proposa posar al cartell adjectius referents a com volem l’educació: popular, gratuïta…\nManifest: manifest en positiu però remarcant que no volem LEC, LOMCE, Decret de plantilles, Atacs a universitats. (acomiadaments, democràcia, privatització)\nEstructura: rebuig al que tenim amb crítica constructiva més quina educació volem\nComissió de redacció amb una persona de cada sector (bressol, infantil, primària, secundària, universitats, famílies).\nIdees: Retallades, privatització, moviment des de la base.Nens, nenes i joves són el futur, cal apostat i potenciar\n2.1. Objectiu polític de la marxa: Afegit in situ per membres de l’assemblea.\n– COORDINACIÓ ENTRE SECTORS EN LLUITA DE L’EDUCACIÓ PÚBLICA.\n– EXTENDRE LA LLUITA PER L’EDUCACIÓ A TOTA LA SOCIETAT\n– ANUNCI DE LLUITA SOSTINGUDA DURANT EL CURS.\nAcords al respecte: Marxa amb entitat en sí (sense sigles, partits, assemblees diferenciades): lluita unida i transversal (de bressol a universitats).\nAdhesions al manifest: a títol individual o col·lectiu (sindicats, plataformes, assemblees…)\nEs crea una comissió de comunicació:\nCartelleria: S’estableix que els cartells aniran amb el lema Marxa per l’educació pública: del poble i pel poble.\nXarxes socials. Dinamitzar a travñes d’assemblea groga i del moviments de base que hi són a dins.\nPestanya al web de l’assemblea groga: espai on adherir-se, programa,\nS’ha creat una comisió que treballarà el manifest. Són persones de tota la comunitat educativa. Quan el tinguin, el compartiran per tirar-lo endavant o esmenar-lo.\n5.- ORGANITZACIÓ ECONÒMICA:\nEs farà a través de la pàgina web d’assemblea groga, a la pestanya #EducacióEnMarxa una campanya d’apadrinament de quilòmetres on la gent podrà aportar lliurement la quantitat. L’apadrinaments dels quilòmetres el podran fer persones individuals, famílies, col·lectius, moviments de base, sindicats… qui vulgui col·laborar. Necessitem diners per a la logística: cartelleria, avituallament, difusió, actes…\nEs fa una comissió de TRAMS per quedar ben coordinats tots entre si. Aquesta comissió es reuneix dimarts vinent 23 de juliol als jardins del parc de l’Espanya industrial a les 16h.\nPROPERA TROBADA ORGANITZATIVA: TERCERA REUNIÓ – DIMARTS 23 DE JULIOL A LES 18 HORES ALS JARDINS DEL PARC DE L’ESPANYA INDUSTRIAL. JUST DAVANT DE L’ESTACIÓ DE SANTS, AL COSTAT DE LES FONTS QUE HI HA SOTA EL DRAC.\nAquesta entrada ha esta publicada en Actes Educació. Afegeix a les adreces d'interès l'enllaç permanent.


09/05/2013, 09:29 #1\nPotser no és el lloc més adient, però hi ha un gran desconeixement dels primers catalans viatgers i exploradors.\nAvui llegint una article sobre Joaquim Gatell i Folch, he pensat que era un avantpassat d'aquest "animalos moterus africans" del fòrum.\nPotser (malgrat no ser el fòrum adient) seria interessant recuperar l'historia d'alguns d'aquells precursors\nJoaquim Gatell i Folch (Tarragona, 1826 – Cadis, 1879) fou un geògraf i explorador català.\nEstudià al Seminari de Tarragona; després cursà Lleis a la Universitat de Barcelona. La seva afició als viatges el portà a aprendre l'àrab. La seva primera expedició fou un viatge per Algèria el 1859. L'any següent a penes signat el Tractat de Wad-Ras, es dirigí a Fez pel llavors conegut camí de Tànger. Fingí renegar i assentà plaça en l'exèrcit del sultà. Aviat ascendí a capità, però castigat (per gelosia d'un enemic seu) a tornar a soldat ras, passà a la cavalleria, on de seguida ascendí a tinent. Després, per haver traduït un tractat de balística a l'àrab, fou nomenat comandant d'artilleria de la guàrdia imperial; per tant, serví en les tres armes. El sultà Mohamed ben Abderrahman el portà al Marroc a combatre unes cabiles insurrectes, i que foren sotmeses.\nEl 1864 creuà l'Etiles i s'internà en el Sus, molt contra la voluntat del Màjzen, pel que hagué de fugir d'aquests. Havia pres el camí que pel pas de Bibaun porta cap a Agadir, però com que en aquesta població l'intimidaren a se'n tornes, creuà de nou l'Atlas camí de Tarudant, capital del Sus. D'allà passà a Aguilmin, capital del Guad Nun, on es féu molt amic del xeic Ben Beiruc, el qual li facilità guies per internar-se al desert.\nMalgrat les penalitats que sofrí, principalment per la manca d'aigua, arribà als pus de Xibica, des d'eon retrocedí a Aguilmin. Partí de nou vers el Sus sobre un camell carregat de provisions, un mosso negra anomenat Bellal i altres dos del país, amb els que arribà a la cabila de Ras Buibixa, on el reberen molt bé, per haver-lo pres pel Cheic. La indiscreció d'un dels servidors, que el descobrí als indígenes, va estar a punt de costar-li la vida. Però pogué escapar i retornà a Aguilmin, des d'on passà a Rabat i d'allà a Espanya.\nEls temps no restaven gaire a propòsit perquè l'atenció publica ni la dels governants es fixessin en les expedicions geogràfiques i atribuïssin gran importància a les exploracions de Gatell i Folch. El 1877 restablerta la tranquil·litat a Espanya, tornà aparèixer el nostre viatger, donant una conferència en la Societat Geogràfica de Madrid. També entregà, per la biblioteca d'aquesta Societat, moltes dades i documents. Llavors s'havia fundat a Espanya una secció de l'Associació Internacional per l'exploració d'Àfrica, fundada pel rei Leopold II de Bèlgica.\nComissionat per aquest grup científic, sortí en Gatell i Folch vers el Marroc, proposant-se creuar el Rif, de Ceuta al Muluya, remuntar aquest riu, traspassar l'Atles junt a llurs fonts, i baixar d'allà a l'Oceà, cercant el curs del riu Draa, la qual part inferior d'aquest ja havia explorat en el seu anterior viatge. Desgraciadament quan es trobava a Cadis i es disposava a embarcar, morí sobtadament.\nFou una gran pèrdua per la ciència espanyola, perquè era un viatger molt ben preparat. Sabia l'àrab i el xelja, i tenia el suficient coneixement de topografia i història natural. Els àrabs l'anomenaven el Kaid Ismail.\nPublica al Butlletí de la Societat de Geografia de París, una Ressenya de les exploracions en l'Uad Nun i el Takna. La Societat Geogràfica de Madrid publicà la relació complerta dels seus viatges en aquella regió. L'Associació Catalanista d'Excursions Científiques, de Barcelona, el 1880 col·locà el seu retrat en llur saló d'actes i publicà un estudi necrològic del mateix, escrit per Josep Fiter i Inglès.\n09/05/2013, 09:36 #2\nDoncs jo ho trobo adient det tot !\nMerci Broc !\n09/05/2013, 10:34 #3\nD'entrada em pensava que parlaves d'Ali Bey (Domènec Badia)\n09/05/2013, 10:35 #4\nEp gràcies Broc per compartir-ho!\nDeu ni do amb en Gatell i Folch, els catalans com els anglesos, sempre em tingut aquesta inquietud de viatjar arreu del mon...sempre en trobes algun!\nSembla que va voltar força pel Marroc, en aquells temps deuria ser una proesa arribar on arribava.\n09/05/2013, 10:37 #5\nEp Ramon, em escrit alhora!\nDeu ni do aquest altre...si ja ho diuen que som mig moros!\nMoto Igualada-Kilimanjaro »\nEL fus horari és UTC +1. L'hora actual és: 22:58.


Residencial d'estiu d'escriptura viva • Muriel Villanueva Paste your Google Webmaster Tools verification code here\nCURS RESIDENCIAL D’ESTIU D’ESCRIPTURA VIVA\nTens un projecte literari entre mans i busques el moment de posar-t’hi? Vols llançar-te a escriure per primer cop? Has fet algun curs d’escriptura però tens ganes d’alguna cosa diferent? Sempre has escrit per a tu i ara vols compartir-ho amb els altres? En qualsevol d’aquests casos, aquesta experiència és per a tu.\nAquest estiu escapa’t una setmana a la Rectoria Montpol per gaudir d’una experiència creativa en petit grup coordinada per l’escriptor i professor d’escriptura Roger Coch; amb el suport de la Muriel Villanueva i la col·laboració de la Romina Queralt.\nLLOC: Rectoria Montpol (Solsonès). Només s’hi arriba en cotxe, però si ho prefereixes pots agafar l’autobús de línia fins a Solsona i et vindrem a recollir.\nDATES: del 4 a l’11 d’agost de 2019\nDESCRIPCIÓ: (del curs 2018, a l’espera d’actualització)\nDe dilluns a divendres, al llarg dels cinc matins, el Roger Coch, amb el meu suport, coordinarà el curs d’Escriptura Viva. Jo oferiré una sessió de creació de personatge basada en el treball sistèmic. Alguns vespres gaudirem de cinefòrum a la fresca. Durant les tardes i el cap de setmana, la casa funcionarà com a residència d’escriptors: podràs buscar el teu raconet per escriure el que et vingui de gust, ja sigui seguint la inspiració nascuda durant les propostes del matí, ja sigui avançant un projecte personal de contes, novel·la, teatre, etc. Les dues cases i el seu voltant més immediat compten amb diversos espais (sales, carpes i ombracles) per escriure en soledat o acompanyat. Durant aquestes hores de creació individual (o compartida amb qui vulguis), el Roger estarà a la teva disposició per acompanyar-te en el que calgui, és a dir, podràs demanar tanda per rebre una hora o més d’atenció personalitzada.\nL’entorn de la casa és immillorable, tant per al curs com per a fer escapades durant les hores lliures. Si vols venir acompanyat, els teus amics o familiars tenen l’opció de pagar només allotjament i àpats i gaudir d’hores de lectura, passejades, visites culturals, banys…\nL’allotjament és en lliteres en habitacions compartides i amb lavabos compartits, però el nombre de places està limitat perquè ningú no hagi de pujar a una llitera de dalt si no ho desitja.\nArribada diumenge 19h. Allotjament, sopar i presentació.\nExemple horari passada edició (2018)\n10-12 «Marató Goldberg» Improvisació teatral per a la creació de personatges Punt de vista: autor i veu narrativa Paisatge exterior: passejada i descripció Estil\nEscriptura individual (atenció individualitzada per hores)\n12-14 Mirada literària Personatges: caracterització i emocions. Dir i mostrar Diàlegs Paisatge interior: visualització i poema Resolució de dubtes\n19-20 Posada en comú (opcional)\n«Orson West» Joc de taula:\n«Your name» Joc de taula:\nPREU: 620€ (estada, pensió completa i curs). Si hi estàs interessat/da, pots pot reservar plaça amb una bestreta de 100€.\nCONTACTE: 648744666 – rogercochelias@gmail.com\nUna passada de curs. Molt recomanable per a tots aquells que teniu ganes de submergir-vos en l’escriptura creativa. Jo el vaig fer l’any passat i em va encantar. Els profes són un encant i l’hora de ioga amb la Romina no té preu. Maria Giberga\nSi fer un curs d’escriptura amb la Muriel i el Roger ja és un aprenentatge brutal, fer un curs residencial amb ells, compartir escriptura, vida, àpats, ioga, riures i emocions, és una de les millorsexperiències que he viscut en els darrers anys. No només és molt recomanable aquest curs si tens un projecte d’escriptura, ho és també, i molt, a nivell vital. El conviure amb altres escriptors en un espai fabulós, en contacte directe amb la natura i guiats per la sàvia i lúcida mà de la Muriel i el Roger, fa que tot plegat siguin unes vacances literàries Magnífiques, amb majúscules. Concha Milla\nUna estada meravellosa, inspiradora i revitalitzant. Pels matins elstallers, tardes de lectura o escrivint al teu ritme, el contacte amb la natura, la complicitat i el sentiment de comunitat amb les companyes, mirar les estrelles des de l’hamaca, els banys refrescants a la bassa, els jocs i els menjars compartits…La Muriel i en Roger porten el taller amb molta professionalitat i alhora saben crear un ambient relaxat i íntim. Una experiència creativa i terapèutica que segur que repetiré. Romina Queralt\nTinc molt bon record del curs Escriptura Viva al juliol de l’any passat. Estimulant i creatiu, del tot recomanable. Àngela Navarro\nÉs una experiència que us recomano. Aquest any hi tornaré a anar. Pepa Julià\nRoger Coch és llicenciat en Filologia, màster en Estudis Literaris, estudiant de màster en Musicoteràpia, co-autor de L’Esfera, autor d’Udzu i professor d’escriptura des de 2012.\nMuriel Villanueva (col·laboradora i assistent)


Identifiquen una nova via per tractar el càncer d’ovari a través del seu metabolisme | Junts contra el cancer - FECEC\nIdentifiquen una nova via per tractar el càncer d’ovari a través del seu metabolisme\nData: 14 de maig de 2020\nEl d’ovari és un dels càncers amb la mortalitat més elevada, de fet, aquest càncer presenta una supervivència de només el 50% al cap de 5 anys del diagnòstic inicial i, malauradament, causa la mort anual d’aproximadament 300 dones a Catalunya.\nGran part d’aquests càncers presenten mutacions en els gens BRCA1 i BRCA2, i es poden tractar amb inhibidors de la proteïna PARP, tot i així molts casos progressen i desenvolupen resistències. En un article publicat avui a la revista EMBO Molecular Medicine, es presenta una nova estratègia terapèutica basada en fàrmacs metabòlics, com la Metformina, que representen una nova oportunitat per aquests pacients.\nEn aquest estudi, realitzat per investigadors del programa ProCURE de l’Institut Català d’Oncologia (ICO), de l’Institut d’Investigació Biomèdica de Bellvitge (IDIBELL), i la Universitat de Barcelona (UB), es demostra mitjançant la implantació de tumors humans en models de ratolí i l’anàlisi de mostres de pacients, que els tumors amb mutacions en gens BRCA són altament dependents del metabolisme oxidatiu i que la inhibició d’enzims d’aquesta via, amb fàrmacs com la Metformina, aturen el creixement dels tumors i les cèl·lules tumorals acaben morint. “Aquest descobriment obre noves vies per tractar els tumors amb mutacions als gens BRCA1/2, atacant el seu metabolisme”, assegura el Dr. Francesc Viñals, líder del projecte.\nL’article descriu que els tumors utilitzen el metabolisme oxidatiu per “alimentar” la maquinària necessària per reparar l’ADN i mantenir la supervivència del tumor. Les cèl·lules tumorals necessiten una aportació constant d’energia per a mantenir el seu creixement, és per això que tenen la capacitat d’adaptar el seu metabolisme per aconseguir-ho per diferents vies en funció de les condicions en les quals es troben. De la mateixa manera, els mecanismes de reparació de l’ADN també estan íntimament lligats a la via metabòlica que els hi proporciona energia.\nEls investigadors proposen el fàrmac Metformina com a possible tractament, un potent inhibidor de la via metabòlica oxidativa que ha mostrat en models animals i cel·lulars la capacitat d’aturar el creixement tumoral a partir de la inhibició de la reparació de l’ADN. A més, és un fàrmac aprovat per al tractament de la diabetis i que presenta una bona tolerabilitat en els humans pel que l’aprovació pel seu ús contra aquests càncers seria més ràpida i requeriria menys inversions.\nDia Mundial del Càncer Ovàric\nLa publicació de l’article coincideix pròxim al Dia Mundial del Càncer d’Ovari (8 de Maig). La majoria d’aquests càncers són causats per defectes de BRCA1/2, per tant, són un dels principals càncers que es podrien veure beneficiats d’aquesta nova via de tractament.\nExisteixen dones amb una alta probabilitat de desenvolupar aquest tipus de càncer degut a que han heretat una mutació en el gens BRCA1 o BRCA2 o en altres gens de funcions similars. En conjunt, considerant casos esporàdics (sense antecedents) i familiars (amb mutacions heretades), al voltant de la meitat dels tumors d’ovari presenten alteracions de BRCA1/2.\nEl 75% d’aquest tipus de càncer es detecta en fases avançades de la malaltia, ja que, per una banda, els símptomes que provoca sovint es confonen amb patologies benignes de l’abdomen, i per l’altra, encara no hi ha un Programa de Cribratge avançat.\nAutor: Institut català d'Oncologia (13/05/2020)